# Girardia tigrina

Girardia tigrina és una espècie de triclàdide dugèsid originària d'Amèrica. S'ha introduït accidentalment a Europa i Japó.

## Morfologia

Els animals madurs de G. tigrina mesuren entre 6 i 18 mm de longitud i entre 1 i 3 mm d'amplada. El cap té forma triangular i presenta la punta anterior roma o lleugerament arrodonida. Les aurícules són curtes i amples. Normalment presenten dos ulls força junts i en una posició anterior al nivell de les aurícules. La coloració és variable. A ull nu els individus poden presentar un color marró gairebé uniforme o bé presentar taques de diverses tonalitats de marró amb altres taques de color blanc distribuïdes de manera irregular. Altres vegades, els individus presenten un parell de ratlles longitudinals fosques separades per una ratxa clara a la línia mitjana del dors. Els individus dels dos tipus de coloració (marrons i amb un parell de ratlles) poden trobar-se en la mateixa població. La superfície ventral no acostuma a presentar pigment. La faringe està pigmentada però presenta la punta blanca. Anatòmicament G. tigrina és molt similar a G. dorotocephala.

## Alimentació

G. tigrina és una espècie carnívora que s'alimenta d'invertebrats com oligoquets, isòpodes, quironòmids, gasteròpodes, tricòpters i efemeròpters.

## Distribució

Originària d'Amèrica, Girardia tigrina s'ha convertit en espècie invasora a Europa i Japó. D'ençà que va ser registrada per primera vegada a Europa l'any 1925, s'ha registrat a molts països europeus com per exemple França, Alemanya, Itàlia, els Països Baixos, Romania, o Gal·les.

## Cariologia

El nombre bàsic de cromosomes de G. tigrina és n = 8. Hi ha espècimens diploides (2n = 16) i triploides (3n = 24).

## Referències

* 1 2 Martins, M.E.Q.P «Two new species of Dugesia (Tricladida Paludicola) from the State of Sao Paulo, Brazil». Anais da Academia Brasileira de Ciencias, 42, 1970, pàg. 113-118.
* ↑ Woodworth, W.M «Contributions to the morphology of the Turbellaria. II. On some Turbellaria from Illinois» (en anglès). Bulletin of the Museum of Comparative Zoology at Harvard College, 31, 1897, pàg. 1-16, 1 làmina.
* ↑ Ball, Ian R «A contribution to the phylogeny and biogeography of the freshwater triclads (Platyhelminthes: Turbellaria)» (en anglès). Biology of the Turbellaria (Editat per: Riser NW i Morse MP). New York: McGraw-Hill New York, 1974, pàg. 339-401.
* 1 2 3 Gee, H.; Young, J.O. «The food niches of the invasive Dugesia tigrina (Girard) and indigenous Polycelis tennis Ijima and P. Nigra (Müller) (Turbellaria; Tricladida) in a Welsh lake» (en anglès). Hydrobiologia, 254, 2, 1993, pàg. 99-106. DOI: 10.1007/BF00014313.
* 1 2 3 Sluys, R.; Kawakatsu, M.; Yamamoto, K. «Exotic freshwater planarians currently known from Japan» (en anglès). Belgian Journal of Zoology, 140, (Suppl.), 2010, pàg. 103-109.
* ↑ Kenk, Roman «Freshwater planarians (Turbellaria) of North America» (en anglès). Biota of freshwater ecosystems. Identification manual 1, 1972.
* 1 2 Gourbault, N. (1969). "Expansion de Dugesia tigrina (Girard), planaire américaine introduite en Europe". Annales de Limnologie 5: 3. doi:10.1051/limn/1969006
* ↑ Meinken (H.)., 1925. Ein verkannter Laichraùher — Wochenschrift fur Aquarien und Terrarienkunde, 22 S : 94-96.
* ↑ Meinken (H.)., 1927. Planaria maculata, ein aus Nordamerika eingeschleffter Laichriiber und seine Vertilgung — Blatter fiir Aquarien und Terrarienkunde, 38 S : 131-133.
* ↑ Benazzi M., 1970. Karyological research on the American planarians Dugesia dorotocephala and Dugesia tigrina. J. Biol. Psychol. / Worm Runner's Digest, XII (1): 81-82.
* ↑ Velde, G. (1975). "The immigrant triclad flatworm Dugesia tigrina (Girard) (Plathelminthes, Turbellaria). Range-extension and ecological position in the Netherlands". Hydrobiological Bulletin 9 (3): 123–130. doi:10.1007/BF02263331
* ↑ An der Lan (H.)., 1962. Zur Turbellarien Fauna der Danau. Arch. Hydrobiol., suppl., 2 7 : 3-27.
* ↑ Gee, H., 1990. The biology of the immigrant triclad Dugesia tigrina, Girard): a comparative study with native triclad species. Tesi doctoral sense publicar, Universitat de Liverpool, Anglaterra.